CELEX: 32022R0047
Language: hu
Date: 2022-01-13 00:00:00
Title: A Bizottság (EU) 2022/47 végrehajtási rendelete (2022. január 13.) a Coffea arabica L. és/vagy a Coffea canephora Pierre ex A. Froehner szárított gyümölcshúsa és annak forrázata (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg)

2022.1.14.   
               
               
                  HU
               
               
                  Az Európai Unió Hivatalos Lapja
               
               
                  L 9/29
               
            
         A BIZOTTSÁG (EU) 2022/47 VÉGREHAJTÁSI RENDELETE
         (2022. január 13.)
         a Coffea arabica L. és/vagy a Coffea canephora Pierre ex A. Froehner szárított gyümölcshúsa és annak forrázata (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 15. cikke (4) bekezdésére,
         mivel:
         
                     (1)
                  
                  
                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban. A harmadik országból származó hagyományos élelmiszerek az (EU) 2015/2283 rendelet 3. cikke (2) bekezdésének c) pontja értelmében vett új élelmiszereknek minősülnek.
                  
               
                     (2)
                  
                  
                     Az (EU) 2017/2468 bizottsági végrehajtási rendelet (2) adminisztratív és szakmai követelményeket állapít meg a harmadik országokból származó hagyományos élelmiszerekre vonatkozóan.
                  
               
                     (3)
                  
                  
                     Az (EU) 2015/2283 rendelet 8. cikkének megfelelően az (EU) 2017/2470 bizottsági végrehajtási rendelet (3) létrehozta az engedélyezett új élelmiszerek uniós jegyzékét.
                  
               
                     (4)
                  
                  
                     Az (EU) 2015/2283 rendelet 15. cikkének (4) bekezdése értelmében a Bizottság határoz a harmadik országokból származó hagyományos élelmiszerek engedélyezéséről és az Unión belül történő forgalomba hozataláról.
                  
               
                     (5)
                  
                  
                     2020. május 6-án a Societé de Produits Nestlé SA. vállalat (a továbbiakban: kérelmező) az (EU) 2015/2283 rendelet 14. cikkének megfelelően bejelentést tett a Bizottságnak arról a szándékáról, hogy harmadik országból származó hagyományos élelmiszerként forgalomba kívánja hozni az uniós piacon a Coffea arabica L. és a Coffea canephora Pierre ex A. Froehner szárított gyümölcshúsát és annak forrázatát. A kérelmező annak engedélyezését kérte, hogy a Coffea arabica L. és a Coffea canephora Pierre ex A. Froehner szárított gyümölcshúsa és annak forrázata az általános népességnek szánt forrázatok (beleértve a fogyasztásra kész italokat) és ízesített italok összetevőjeként felhasználható legyen.
                  
               
                     (6)
                  
                  
                     2020. november 13-án a Luigi Lavazza SpA. vállalat (a továbbiakban: kérelmező) az (EU) 2015/2283 rendelet 14. cikkének megfelelően bejelentést tett a Bizottságnak arról a szándékáról, hogy harmadik országból származó hagyományos élelmiszerként forgalomba kívánja hozni az uniós piacon a Coffea arabica L. és a Coffea canephora Pierre ex A. Froehner szárított gyümölcshúsát és annak forrázatát. A kérelmező annak engedélyezését kérte, hogy a Coffea arabica L. és a Coffea canephora Pierre ex A. Froehner szárított gyümölcshúsa és annak forrázata az általános népességnek szánt forrázatok és ízesített italok összetevőjeként felhasználható legyen.
                  
               
                     (7)
                  
                  
                     Az (EU) 2017/2468 végrehajtási rendelet 7. cikkének (2) bekezdése alapján a Bizottság a bejelentés érvényességével kapcsolatban kiegészítő információkat kért a kérelmezőktől. A kért információkat a Societé de Produits Nestlé SA. 2020. július 17-én, 2020. november 17-én és 2020. december 23-án, a Luigi Lavazza SpA. pedig 2021. április 2-án benyújtotta.
                  
               
                     (8)
                  
                  
                     A kérelmezők által benyújtott adatok azt mutatják, hogy a Coffea arabica L. és/vagy a Coffea canephora Pierre ex A. Froehner szárított gyümölcshúsát és annak forrázatát Jemenben, Etiópiában és Bolíviában hosszú ideje biztonságosan használják élelmiszerként.
                  
               
                     (9)
                  
                  
                     A Bizottság az (EU) 2015/2283 rendelet 15. cikke (1) bekezdésének megfelelően 2021. január 4-én és 2021. április 6-án továbbította az érvényes bejelentéseket a tagállamoknak és az Európai Élelmiszerbiztonsági Hatóságnak (a továbbiakban: Hatóság).
                  
               
                     (10)
                  
                  
                     A Bizottsághoz az (EU) 2015/2283 rendelet 15. cikkének (2) bekezdésében meghatározott négy hónapos határidőn belül sem a tagállamoktól, sem pedig a Hatóságtól nem érkezett megfelelően indokolt biztonsági kifogás a Coffea arabica L. és/vagy a Coffea canephora Pierre ex A. Froehner szárított gyümölcshúsa és annak forrázata Unión belüli forgalomba hozatalát illetően.
                  
               
                     (11)
                  
                  
                     2021. május 27-én a Hatóság a Société de Produits Nestlé SA-tól származó bejelentés alapján közzétette „A Coffea arabica L. és/vagy a Coffea canephora Pierre ex A. Froehner szárított kávégyümölcshúsa (EU) 2015/2283 rendelet 14. cikke szerinti, harmadik országból származó hagyományos élelmiszerként való bejelentéséről” szóló műszaki jelentését (4).
                  
               
                     (12)
                  
                  
                     2021. szeptember 2-án a Hatóság a Luigi Lavazza SpA.-tól származó bejelentés alapján közzétette „A Coffea arabica L. és/vagy a Coffea canephora Pierre ex A. Froehner szárított gyümölcshúsa (EU) 2015/2283 rendelet 14. cikke szerinti, harmadik országból származó hagyományos élelmiszerként való bejelentéséről” szóló műszaki jelentését (5).
                  
               
                     (13)
                  
                  
                     A Hatóság említett jelentésekben kifejtett következtetései szerint a Coffea arabica L. és a Coffea canephora Pierre ex A. Froehner szárított gyümölcshúsa és annak forrázata összetételéről és javasolt felhasználásának hagyományáról rendelkezésre álló adatok nem vetnek fel biztonsági aggályokat.
                  
               
                     (14)
                  
                  
                     A Bizottságnak ezért engedélyeznie kell a Coffea arabica L. és/vagy a Coffea canephora Pierre ex A. Froehner szárított gyümölcshúsa és annak forrázata harmadik országból származó hagyományos élelmiszerként történő forgalomba hozatalát, és ennek megfelelően naprakésszé kell tennie az engedélyezett új élelmiszerek uniós jegyzékét.
                  
               
                     (15)
                  
                  
                     Véleményében a Hatóság megjegyezte, hogy a koffeintartalmú italok fogyasztása nem ajánlott gyermekek, illetve várandós vagy szoptató nők számára, ha az italok koffeintartalma meghaladja a 150 mg/l értéket, az 1169/2011/EU európai parlamenti és tanácsi rendeletben (6) előírtakkal összhangban. Ezért ha az új élelmiszert tartalmazó valamely termék 150 mg/l-nél több koffeint tartalmaz, a fogyasztókat a termék jelölésén megfelelően tájékoztatni kell a koffeintartalomról, valamint arról, hogy a termék gyermekek, illetve várandós és szoptató nők számára nem ajánlott.
                  
               
                     (16)
                  
                  
                     A forrázatok készítése céljából forgalomba hozott kávégyümölcshús esetében a termék jelölésén megfelelően tájékoztatni kell a fogyasztókat a termék elkészítéséről.
                  
               
                     (17)
                  
                  
                     Az (EU) 2017/2470 végrehajtási rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az e rendelet mellékletében meghatározott Coffea arabica L. és/vagy Coffea canephora Pierre ex A. Froehner szárított gyümölcshúsát és annak forrázatát harmadik országból származó hagyományos élelmiszerként fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.
            Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket.
         
         
            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 327., 2015.12.11., 1. o.
         
         
            (2)  A Bizottság (EU) 2017/2468 végrehajtási rendelete (2017. december 20.) a harmadik országokból származó hagyományos élelmiszerekre vonatkozó adminisztratív és szakmai követelményeknek az új élelmiszerekről szóló (EU) 2015/2283 európai parlamenti és tanácsi rendelettel összhangban történő meghatározásáról (HL L 351., 2017.12.30., 55. o.).
         
            (3)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (4)  EFSA Supporting publications (kapcsolódó közlemény), https://doi.org/10.2903/sp.efsa.2021.EN-6657.
         
            (5)  EFSA Supporting publications (kapcsolódó közlemény), https://doi/10.2903/sp.efsa.2021.EN-6808.
         
            (6)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).
      
      
         
            MELLÉKLET
            Az (EU) 2017/2470 végrehajtási rendelet melléklete a következőképpen módosul:
            
                        1.
                     
                     
                        Az 1. táblázat (Engedélyezett új élelmiszerek) az alábbi bejegyzéssel egészül ki:
                        
                                    Engedélyezett új élelmiszer
                                 
                                 
                                    Az új élelmiszer felhasználásának feltételei
                                 
                                 
                                    További különös jelölési követelmények
                                 
                                 
                                    Egyéb követelmények
                                 
                              
                                    „Coffea arabica L. és/vagy Coffea canephora Pierre ex A. Froehner szárított gyümölcshúsa és annak forrázata (Harmadik országból származó hagyományos élelmiszer)
                                 
                                 
                                    Adott élelmiszer-kategória
                                 
                                 
                                    Maximális mennyiségek
                                 
                                 
                                    Az új élelmiszer megnevezése az azt tartalmazó élelmiszerek jelölésén: „kávégyümölcshús” és/vagy „cascara (kávégyümölcshús)” és/vagy „kávégyümölcshús-forrázat” és/vagy „szárított kávégyümölcshús-forrázat”.
                                    Ha az új élelmiszert tartalmazó termék 150 mg/l-nél több koffeint tartalmaz (önmagában vagy fogyasztásra elkészítve), akkor jelölésén a következő tájékoztatást kell elhelyezni az élelmiszer nevével megegyező látómezőben: „Magas koffeintartalmú. Fogyasztása gyermekek és terhes vagy szoptató nők számára nem ajánlott”, amely után fel kell tüntetni a 100 g/ml formában kifejezett koffeintartalmat.
                                    A tipikus forrázatelkészítési mód 100 ml forró (> 75 °C) vízre tekintve legfeljebb 6 g kávégyümölcshús felhasználását jelenti. A forrázat készítése céljából forgalomba hozott kávégyümölcshús esetében tájékoztatni kell a fogyasztókat a termék elkészítéséről.”
                                 
                                 
                                     
                                 
                              
                                    
                                       Coffea arabica L. és/vagy Coffea canephora Pierre ex A. Froehner kávégyümölcshús forrázatok készítéséhez
                                 
                                 
                                     
                                 
                              
                                    Kávé-, kávé- és cikóriakivonatok, instant kávé, tea, gyógynövény- és gyümölcsforrázatok, pótkávék, kávékeverékek és instant keverékek forró italokhoz (és ízesített megfelelőikhez).
                                 
                                 
                                     
                                 
                              
                                    Ízesített és ízesítés nélküli, alkoholmentes, fogyasztásra kész italok
                                 
                                 
                                     
                                 
                              
                  
                        2.
                     
                     
                        A 2. táblázat (Specifikációk) a következő bejegyzéssel egészül ki:
                        
                                    Engedélyezett új élelmiszer
                                 
                                 
                                    Specifikációk
                                 
                              
                                    „Coffea arabica L. és/vagy Coffea canephora Pierre ex A. Froehner szárított gyümölcshúsa és annak forrázata (Harmadik országból származó hagyományos élelmiszer)
                                 
                                 
                                    
                                       Leírás/meghatározás:
                                    
                                    A hagyományos élelmiszer a Coffea arabica L. és/vagy Coffea canephora Pierre ex A. Froehner (nemzetség: Coffea, család: Rubiaceae) szárított, pörköletlen gyümölcshúsa és annak forrázata. A forrázat használható önmagában, koncentrátumként vagy szárítva.
                                    Az érett kávébogyókat összegyűjtik, melyből a kávébabot a szárítási folyamat előtt vagy után mechanikusan eltávolítják, és az így megmaradó szárított gyümölcshús porrá őrölhető.
                                    Az elválasztott kávégyümölcshús az úgynevezett „cascara”, amely a spanyol „cáscara”, azaz „héj” szóból származik.
                                    A forrázatot jellemzően úgy készítik, hogy legfeljebb 6 g „cascara” gyümölcshúst vagy héjat elkevernek 100 ml forró vízben (> 75 °C-on) néhány percig, majd átöntik egy szűrőn, vagy ennek megfelelő mennyiségben használják szárított vagy instant forrázatokban.
                                    
                                       A szárított kávégyümölcshús összetétele:
                                    
                                    
                                                 
                                             
                                             
                                                Víz: < 18 %
                                             
                                          
                                                 
                                             
                                             
                                                Vízaktivitás (aw): ≤ 0,65
                                             
                                          
                                                 
                                             
                                             
                                                Hamu: < 10,4 % DM
                                             
                                          
                                                 
                                             
                                             
                                                Fehérje: < 15 % DM
                                             
                                          
                                                 
                                             
                                             
                                                Zsír: < 5 % DM
                                             
                                          
                                                 
                                             
                                             
                                                Szénhidrátok: < 85 % DM
                                             
                                          
                                       Mikrobiológiai kritériumok:
                                    
                                    
                                                 
                                             
                                             
                                                Aerob csíraszám: < 104 CFU/g
                                             
                                          
                                                 
                                             
                                             
                                                Összes élesztő- és penészgomba: < 100 CFU/g
                                             
                                          
                                                 
                                             
                                             
                                                Enterobacteriaceae: < 50 CFU/g
                                             
                                          
                                                 
                                             
                                             
                                                
                                                   Salmonella: 25 g-os mintában nincs jelen
                                             
                                          
                                                 
                                             
                                             
                                                
                                                   Bacillus cereus: < 100 CFU/g
                                             
                                          
                                       Mikotoxinok:
                                    
                                    
                                                 
                                             
                                             
                                                Ochratoxin A: < 5,0 μg/kg
                                             
                                          
                                                 
                                             
                                             
                                                Aflatoxin B1: < 2,0 μg/kg
                                             
                                          
                                                 
                                             
                                             
                                                Aflatoxin B1, B2, G1, G2 (összesen): < 4,0 μg/kg
                                             
                                          
                                       Nehézfémek:
                                    
                                    
                                                 
                                             
                                             
                                                Kadmium (Cd): < 0,05 mg/kg
                                             
                                          
                                                 
                                             
                                             
                                                Ólom (Pb): < 1,0 mg/kg
                                             
                                          
                                                 
                                             
                                             
                                                Réz: ≤ 50 mg/kg
                                             
                                          
                                                 
                                             
                                             
                                                Higany: ≤ 0,02 mg/kg
                                             
                                          
                                                 
                                             
                                             
                                                Arzén: ≤ 0,2 mg/kg
                                             
                                          
                                       Szennyeződések:
                                    
                                    
                                                 
                                             
                                             
                                                Benzo(a)pirén: < 10,0 μg/kg
                                             
                                          
                                                 
                                             
                                             
                                                Benzo(a)pirén, benz(a)antracén, benzo(b)fluorantén és krizén összesen: < 50,0 μg/kg
                                             
                                          
                                       Peszticidek:
                                    
                                    A hagyományos élelmiszerekben előforduló peszticidek mennyiségének meg kell felelnie a 396/2005/EK rendeletben a 0639000 kódszámú termék (Gyógyteafőzet a növény bármely más részeiből) tekintetében megállapított mennyiségeknek.
                                    CFU: telepképző egység
                                    DM: szárazanyag”